MTÜ Põrgupõhja Risti Selts

Juula küla, Rapla vald

Rapla maakond 79540

RMK Raplamaa metsakonna metsaülemale,  
hr. Margus Embergile 22.08.2023

Taotlus

MTÜ Põrgupõhja Risti Selts püstitas tänu heale koostööle RMK-ga aastate eest Märjamaa valda, Tiduvere küla lähistele Põrgupõhja punkri ajaloolise asupaiga lähistele, punkri rekonstruktsiooni. Viimase pea kümne aasta jooksul on metsavendlus kui teema saanud suurt tähelepanu ning Põrgupõhja punker on ehk Eesti kõige tuntuimgi. Metsasiht, mis viib kruusateelt punkri juurde on aga auklik ning täitub vihmaste ilmade korral veega ning on seega vanematele inimestele ja/või ratastooli ehk liikumisraamiga liikujatele keeruline läbida. Oleme saavutanud kokkuleppe Eesti Endiste Metsavendade Liiduga, kes oleks nõus õlga alla panema kruusa hankimisel, et need sopalompide kohad sihi peal ära täita ning seeläbi tagada ligipääs punkrini ka liikumisraskustega inimestele. Palume RMK luba nende sopaaukude kohtade täitmiseks kruusaga. Kruusa hankimine, vedu ja paigaldamine toimuks Põrgupõhja Risti Seltsi ja Eesti Endiste Metsavendade Liidu liikmete abil ning RMK-l mingeid kohustusi ega kulu sellega ei kaasneks.  
  
Olen igakülgselt valmis vastama täpsustavatele küsimustele.

Lugupidamisega,  
Martin Andreller  
MTÜ Põrgupõhja Risti Selts  
  
  
[Martin@porgupohja.ee](mailto:Martin@porgupohja.ee)  
+3725037152